88 Jurnalul Oficial al Uniunii Europene 03/vol. 4 31982R0563 11.3.1982 JURNALUL OFICIAL AL COMUNITĂȚILOR EUROPENE L 67|23 REGULAMENTUL (CEE) NR. 563/82 AL COMISIEI din 10 martie 1982 de stabilire a normelor de aplicare a Regulamentului (CEE) nr. 1208/81 de stabilire a prețurilor de piață pentru bovinele adulte pe baza grilei comunitare de clasificare a carcaselor COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Regulamentul (CEE) nr. 805/68 al Consiliului din 27 iunie 1968 privind organizarea comună a pieței în sectorul cărnii de vită și mânzat (!), astfel cum a fost modificat ultima dată prin Actul de aderare a Greciei, având în vedere Regulamentul (CEE) nr. 1208/81 al Consiliului din 28 aprilie 1981 de stabilire a unei grile comunitare de clasificare a carcaselor de bovine adulte (2), în special ultimul para- graf din articolul 2 alineatul (2), articolul 3 alineatul (1) și al doilea paragraf din articolul 4 alineatul (3), întrucât Regulamentul (CEE) nr. 1208/81 prevede introducerea treptată în Comunitate a unui sistem de cotare pentru carcase în vederea stabilirii prețurilor de piață pentru carnea de vită; întrucât în scopul obţinerii unor prețuri comparabile în Comuni- tate este indicat să se facă trimitere, pentru înregistrarea preţuri- lor pieței la carcasele de bovine adulte, la un stadiu al comercia- lizării bine definit și să se stabilească factorii de corecție necesari pentru adaptarea prezentărilor utilizate în unele state membre la prezentarea comunitară de referință; întrucât, în scopul asigurării unei clasificări uniforme a carcaselor de bovine adulte în Comunitate, este necesară definirea anumitor norme de aplicare a sistemului de clasificare, în special un criteriu pentru diferențierea categoriilor de masculi necastraţi; întrucât Comitetul de gestionare a cărnii de vită și mânzat nu a emis nici un aviz în intervalul de timp stabilit de către președin- tele acestuia, ADOPTĂ PREZENTUL REGULAMENT: Articolul 1 (1) Preţul de piață care urmează a fi instituit pe baza grilei comu- nitare de clasificare a carcaselor de bovine adulte, menționată la () JOL148, 28.6.1968, p. 24. () JOL123,7.5.1981,p. 3. al treilea și al patrulea paragraf de la articolul 6 din Regulamentul (CEE) nr. 1208/81, este prețul plătit furnizorului pentru animal în momentul livrării la abator, fără taxe. Acest preț se exprimă la 100 kg de carcasă prezentată în conformitate cu prezentarea de referință prevăzută la articolul 2 alineatul (2) din regulamentul menționat anterior, cântărită și clasificată pe cârligul din abator. (2) Greutatea care va fi luată în considerare este: — greutatea carcasei după răcire sau — greutatea carcasei calde cântărite cât mai curând posibil după sacrificare, minus 2 %. (3) În cazul în care prezentarea carcasei, după cântărirea și clasificarea pe cârlig, diferă de prezentarea de referință, greutatea carcasei se ajustează prin aplicarea factorilor de corecţie precizați în anexă. În acest caz, preţul pentru fiecare 100 kg de carcasă se ajustează în consecință. Articolul 2 În scopul aplicării articolului 3 alineatul (1) din Regulamentul (CEE) nr. 1208/81, se face deosebirea între carcasele de masculi tineri necastrați cu vârsta de sub doi ani și carcasele de la alți masculi necastrați după gradul de osificare a apofizelor spinoase ale vertebrelor dorsale. Extremitățile cartilaginoase ale apofizelor spinoase ale primelor nouă vertebre dorsale nu trebuie să prezinte semne de osificare în carcasele de masculi tineri necastrați sub vârsta de doi ani. Articolul 3 Îndepărtarea grăsimii exterioare menționate la articolul 4 alinea- tul (3) din Regulamentul (CEE) nr. 1208/81 implică exclusiv înde- părtarea parțială a grăsimii exterioare: — de pe pulpă, mușchi și coastele din mijloc; — de pe capătul pieptului, zona ano-genitală exterioară și coadă; — de pe partea superioară a coapsei. Articolul 4 Prezentul regulament intră în vigoare la data publicării în Jurnalul Oficial al Comunităților Europene.